Chicago på vei mot ny drapsrekord
Firebarnsmoren Nykea Aldridge, som også var søskenbarnet til NBA-stjernen Dwayne Wade, ble skutt og drept mens hun trillet en barnevogn gjennom Parkway Gardens, et nabolag på sørsiden av Chicago, ifølge ABC News. To menn som skjøt i nærheten skal ved et uhell ha truffet henne i armen og hodet, og hun ble erklært død på sykehuset kort tid etterpå. Barnet i barnevognen kom uskadd fra hendelsen. Aldridge var én av til sammen 11 personer som ble drept i Chicago i helgen, ifølge CBS News. Drapene er en del av en dyster statistikk: Ifølge nettstedet DNAinfo har 424 personer blitt skutt og drept i Chicago hittil i år. Til sammen er 2818 mennesker blitt skutt i Chicago hittil i år, viser ferske tall innhentet av Chicago Tribune.Søndag ble to menn siktet for drapet på Aldrige. Begge skal ha tilknytning til gjengmiljøer i Chicago, ifølge CNN. Donald Trump var raskt ute med å bruke drapet som en del av valgkampen sin på Twitter. «Dwyane Wade's søskenbarn ble nettopp skutt og drept mens hun trillet barnet sitt i Chicago. Det er akkurat det jeg har sagt. Afroamerikanere vil STEMME PÅ TRUMP!» Politioverbetjent i Chicago-politiet, Eddie T. Johnson, svarte Trump via Reuters: – Hvis du har en magisk kule for å stoppe volden, ikke bare i Chicago, men i hele landet, del den gjerne med oss. Dwyane Wade's cousin was just shot and killed walking her baby in Chicago. Just what I have been saying. African-Americans will VOTE TRUMP! — Donald J. Trump (@realDonaldTrump)27.08.16, 06:26 Les også: Dette våpenet har blitt masseskyternes førstevalgIfølge Reuters finner 90 skyteepisoder sted i Chicago hver uke. Antallet drepte er på vei mot å nå det høyeste tallet siden 1997, da 761 ble drept. Bare i løpet av årets tre første månder hadde 135 mennesker blitt drept i byen – en økning på 71 prosent fra året før, ifølge Chicago Tribune. – Vi må tilbake flere tiår for å finne hopp av denne størrelsen når vi sammenligner år for år. Vi er på vei mot 500 drap igjen. Vi beveger oss baklengs, sa professor i kriminalpolitikk og psykologi Arthur Lurigio ved Loyola Universitetet til avisen. Politioverbetjent Eddie Johnson i Chicago-politiet har sett seg lei av all skytingen i byen, skriver CBS. – Jeg er frustrert, du burde være frustrert. Alle Chicago-innbyggere burde være frustrert, sa han under en pressekonferanse søndag. Han uttalte også at mer må gjøres for å stoppe volden i Chicago, og at han er lei av å rapportere om de hyppige skytingene med dødelig utfall som finner sted i byen hver helg. Les også: Disse politidrapene har skapt store reaksjoner i USAI oktober i fjor fikk Chicago navnet «USAs hovedstad for masseskytinger», med over 18 skyteepisoder hvor fire eller flere ble drept. Dette til tross for at Chicago har noen av USAs strengeste våpenregler. Staten Illinois ligger ifølge Law Center to Prevent Gun Violence på en åttendeplass over statene med de strengeste våpenreglene. Flere, blant dem president Obama, har uttalt at nabostaten Indiana, som har mindre strenge regler, kan ha skyld i Chicagos drapsproblem. Ifølge USA Today har Chicago-politiet lenge klaget på at det stadig dukker opp flere ulovlige våpen fra Indiana i byen. Myndighetene i Chicago opplyser at nærmere 60 prosent av våpen som ble beslaglagt i Chicago mellom 2009 og 2013 først ble solgt i andre stater med mindre strenge våpenregler. Den største andelen kom fra Indiana. «Du kan bare hoppe over grensen», sa Obama i slutten av oktober.
Hittil i år har til sammen 424 personer blitt skutt og drept i Chicago. Firebarnsmoren Nykea Aldridge (32) var en av dem.